即使黃竹坑村已變到死城一樣，亦無損我專誠到黃竹坑熟食市場搵好野食既興致。喱間泰國菜真係三個字形容哂~~~ "平" "靚" "正"...首選推介---螄蚶~~~ 真係好耐冇食過咁"生"既螄蚶，可想而知老闆對d螄蚶既品質係幾有信心...味道又鮮又甜，食到唔停得口呀，$38碟真係好抵呀。生蝦刺身~~~ 蝦肉爽口彈牙，配埋個辣汁直頭係絕配呀，又係不可不試架...另外心水推介仲有炸蝦餅、蝦醫炒飯、酸辣鳳爪、冬蔭功湯等等‧‧‧最後，千祈唔好錯過個芒果黑白糯米飯呀，第二度食唔到架...